Педро Сото де Рохас
Сърцето е преизподня от любов

Превод от испански: Александър Муратов, Атанас Далчев, 1978

chitanka.info

Сърцето ми е преизподня, брачно ложе,

което любовта със фурните си тревожи;

ни нищета, ни плач напразен,

ни скръб, ни болка, ни мъчение признавам,

не премълчавам нищо и не съжалявам.

Във мен (от мен) се раждат уплах и боязън;

в каквото се докосна, се разуверявам;

възмездие страданията мои нямат.

И ако с тъмните води на чужда памет

скръбта не ме сродява,

сроди ме с тъмните води на моята забрава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.